Държавен вестник, бр. 23, 2021 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  23
Чл. 8. Комисията за приемане, проверка 
и обработка на документи и класиране на 
кандидати за курсанти и студенти:
1. формира първоначалната база данни на 
кандидатите;
2. подготвя списъци и протоколи, необхо-
дими за работата на другите комисии;
3. създава индивидуална папка на всеки 
кандидат и проверява дали подадените доку-
менти отговарят на изискванията;
4. получава и обработва данните от специ-
ализирания подбор на кандидатите;
5. при констатирани непълноти и пропуски 
в документите информира главната комисия;
6. изготвя класиранията по специалности, 
като ги представя на главната комисия и ко-
мисията за записване на курсанти и студенти.
Чл. 9. (1) Комисията за определяне на 
квестори за конкурсните изпити:
1. изготвя проект на заповед на ректора 
за определяне на квестори по зали за всеки 
изпит;
2. провежда инструктаж на квесторите;
3. организира присъствието на квесторите 
по време на изпитите;
4. следи за правилното провеждане на 
изпитите.
(2) Квесторите:
1. отговарят за реда в залите и създават 
нормални условия за работа на кандидатите;
2. раздават изпитните комплекти и запозна-
ват кандидатите с указанията за провеждане 
на изпитите;
3. отбелязват началото и края на изпита;
4. докладват на председателя на комиси-
ята за констатирани нарушения на реда при 
провеждане на изпитите, като ги отразяват 
в протокола;
5. след завършване на изпита представят 
изпитните работи на комисията за подготовка 
и проверка на тестовете.
Чл. 10. Комисията за подготовка и про-
верка на тестовете:
1. изготвя програми с теми за подготовка 
на кандидатите за явяване на изпит по спе-
циалностите от съответното професионално 
направление;
2. разработва варианти на тестове за всяко 
професионално направление;
3. отговаря за осигуряване анонимността 
на писмените работи;
4. отбелязва с еднакъв код изпитните работи 
и малките пликове от тестовите комплекти 
и ги съхранява;
5. проверява и оценява тестовете;
6. нанася резултатите в протоколи;
7. представя протоколите на председателя 
на главната комисия за обработване на ре-
зултатите и изготвяне на класиране;
8. при електронен тест два часа преди 
началото на изпита предава вариантите 
на тестовете на длъжностно лице от отдел 
„Учебна и информационна дейност“, опреде-
лено от председателя на главната комисия, 
за зареждане на системата в присъствието на 
представител на комисията.
Чл. 11. Комисията за записване на кур-
санти и студенти:
1. предоставя необходимите документи на 
кандидатите за подпис;
2. приема документите за записване;
3. информира главната комисия и коми-
сията за приемане, проверка и обработка 
на документи и класиране на кандидати за 
курсанти и студенти за броя на записалите се 
в определените срокове с оглед последващи 
класирания.
Чл. 12. (1) Приемането на докторанти в 
АМВР се извършва по реда на Закона за 
развитие на академичния състав в Република 
България, правилника за неговото прилагане 
и правилниците на академията.
(2) Приемането на докторанти в задочна 
форма в АМВР се извършва след конкурс, 
включващ изпит по специалността и по анг­
лийски език.
Чл. 13. (1) Академията на МВР предоставя 
информация за приема, като публикува графи-
ците за провеждане на специализирания под-
бор и резултатите от него, изпитните тестове, 
класиранията и записванията на електронната 
си страница в интернет (https://www.mvr.bg/
academy) и по друг подходящ начин.
(2) Директорът на дирекция „Пресцентър 
и връзки с обществеността“ – МВР, съдейства 
за популяризирането на приема в АМВР.
Чл. 14. (1) Кандидатите подават документи 
в срокове, определени със заповед на ректора 
на АМВР, като дипломите на завършилите 
средно образование през годината на канди-
датстване следва да се представят в АМВР 
в срок, определен от главната комисия по 
приема.
(2) След определените срокове документи 
не се приемат.
(3) Служителите от съответните структури, 
в които са подадени документите от канди-
датите, са длъжни в срок от три работни дни 
след изтичането на сроковете по ал. 1 да ги 
изпратят в АМВР.
Чл. 15. Статут на курсант, студент и док-
торант в АМВР се придобива след записване 
и зачисляване със заповед на ректора.
Г л а в а  в т о р а
УСЛОВИЯ И РЕД ЗА КАНДИДАТСТВАНЕ
Раздел I 
Кандидати за придобиване на ОКС 
„бакалавър“
Чл. 16. Кандидатите за курсанти се обу-
чават само в редовна форма и могат да бъдат 
лица, които отговарят на условията да:
1. притежават само българско гражданство;